מאורה טיירני

מאורה טיירני (באנגלית: Maura Tierney; נולדה ב-3 בפברואר 1965) היא שחקנית קולנוע וטלוויזיה אמריקאית. טיירני היא כוכבת סדרות הדרמה "ER" של רשת NBC ו"הרומן" של רשת שואוטיים. בעבור תפקידה בסדרה "הרומן" זכתה טיירני בפרס גלובוס הזהב לשחקנית המשנה הטובה ביותר בסדרת טלוויזיה לשנת 2015. כשחקנית קולנוע השתתפה טיירני בקומדיות "שקרן שקרן" לצידו של ג'ים קארי, "כוחו של הטבע", בסרטו של כריסטופר נולאן "אינסומניה", ובסרטים "צבעי השלטון" ו"אינסטינקט". טיירני נולדה בשכונת הייד פארק שבבוסטון, מסצ'וסטס. טיירני, אירית קתולית היא בתם של פאט, ברוקרית נדל"ן והפוליטיקאי ג'וזף מ. טיירני (אנ'). טיירני החלה את הקריירה שלה בהפקת הנעורים הטלוויזיונית של "וולט דיסני" "Student Exchange" ובסרט הפשע "חולות לבנים" בהפקתו של סקוט רודין. את תפקידה הגדול המשמעותי הראשון קיבלה טיירני בשנת 1995 בקומדיית המצבים "חדשות רדיו" של רשת NBC, בסדרה היא הופיעה בתפקיד כתבת החדשות ליסה מילר במשך כחמש עונות. לתודעת הקהל העולמי הגיעה טיירני בשנת 1997 לאחר שלוהקה לתפקיד אודרי, פרודתו של עורך הדין פלטשר ריד (ג'ים קארי) בקומדיה הפופולרית המצליחה "שקרן שקרן". תפקיד זה נתן חשיפה רחבה לטיירני ובשנים שלאחר מכן היא השתתפה בהפקות קולנוע גדולות ומצליחות כדוגמת: הקומדיה "כוחו של הטבע" בתפקיד ברידג'ט קהיל ארוסתו של בן הולמס (בן אפלק), הדרמה הקומית-פוליטית של מייק ניקולס "צבעי השלטון" בתפקיד דייזי גרין הדוברת של המועמד לנשיאות ג'ק סנטון (ג'ון טרבולטה) והמותחן הפסיכולוגי "אינסטינקט". בשנת 1999 החלה טיירני את דרכה בעונתה השישית של סדרת הדרמה הרפואית המצליחה "ER" בתפקיד האחות ד"ר אבי לוקהארט, הדמות הייתה לדמות אורחת בתחילה ולאחר עונה הפכה לקבועה ולאחת המשמעותיות לאורך כל עונותיה של הסדרה. טיירני זכתה לסופרלטיבים רבים על משחקה בסדרה לאורך השנים והייתה מועמדת לפרס אמי לשחקנית המשנה הטובה ביותר. ב-2002 השתתפה טיירני בסרטו הרביעי של כריסטופר נולאן "אינסומניה". בשנת 2014 שיחקה טיירני בסדרת הדרמה של רשת "שואוטיים" "הרומן" בתפקיד הלן אשתו של גיבור הסדרה המורה נואה סלוואי (דומיניק וסט), על משחקה בסדרה זכתה טיירני בפרס גלובוס הזהב לשחקנית המשנה הטובה ביותר לשנת 2015. טיירני הייתה נשואה במשך 13 שנים משנת 1993 עד לשנת 2006 לבמאי והשחקן בילי מורסט. טיירני התגרשה ממורסט ולא נולדו לה ילדים. בשנת 2009 עברה טיירני ניתוח מוצלח להורדת גידול סרטני מהחזה, בשל הטיפולים נאלצה טיירני לוותר על תפקיד ראשי אליו לוהקה בסדרה "Parenthood". מעבר האספסוף (1988) - סרט טלוויזיה ילדים (1995) חולות לבנים (1992) רוצח במשרה זמנית (1993) פחד ראשוני (1996) שקרן שקרן (1997) צבעי השלטון (1998) הקו הוורוד הדק (1998) כוחו של הטבע (1999) אינסטינקט (1999) החטיפה (1999) אמריקן פסיכו (2000) אם הקירות האלה היו יכולים לדבר 2 (2000) אינסומניה (2002) המרוץ לראשות העיר (2004) גברת האריס (2005) Diggers ‏ (2006) ניסיון הקנייה (2007) מקצוען סוג ב' (2008) בייבי מאמא (2008) למצוא את אמנדה (2008) כשהטבע קורא לנו (2012) Anything‏ (2017) ילד יפה (2018) הדו"ח (2019) המתאבקים (2023) טוויסטרס (2024) עיקר החדשות (1999-1995) ER‏ (1999–2009) הצילו (2009–2010) The Whole Truth‏ (2010–2011) האישה הטובה (2012–2013) הרומן (2014–2019) American Rust (2021-הווה) מדיה וקבצים בנושא מאורה טיירני בוויקישיתוף אתר האינטרנט הרשמי של מאורה טיירני מאורה טיירני, במסד הנתונים הקולנועיים IMDb (באנגלית) מאורה טיירני, באתר AllMovie (באנגלית) מאורה טיירני, באתר Rotten Tomatoes (באנגלית) מאורה טיירני, במסד הנתונים הקולנועיים KinoPoisk (ברוסית) סוכנות ידיעות, כוכבת "ER" תעבור ניתוח הסרת גידול בחזה, באתר ynet, 15 ביולי 2009